Jy het lugweë wat bestaan uit neusgange, mondholte, keel (farinks), 'n trachea (lugpyp) en twee bronchi (longpype).
Jy het twee longe bestaande uit duisende longsakkies/blasies of alveoli – die oppervlakte word dus vergroot tot so groot soos 'n pluimbalbaan!
Indien moontlik, moet jou onderwyser bogenoemde dele aan jou toon deur gebruik te maak van 'n skaap of vark se longe.
Elke sel in die liggaam van 'n lewende organisme moet suurstof hê vir RESPIRASIE . Dit is die ENERGIEGEWENDE PROSES waartydens glukose "verbrand" word in die teenwoordigheid van suurstof. Die afvalproduk is koolstofdioksied.
GASWISSELING : die proses waardeur gasse soos koolstofdioksied en suurstof in die longe tot in die bloed beweeg, asook by die selle.